ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
13 พ.ค. 2558

สรุปภาวะตลาดภาคเช้า : SET รีบาวด์ – SET ฟื้นตัว และดูโดดเด่นกว่าตลาดภูมิภาค ด้วยการนำของหุ้นในกลุ่มพลังงานที่ได้แรงหนุนจากราคาน้ำมันดิบพลิกกลับขึ้นเมื่อคืน สร้าง Sentiment เชิงบวกโดยรวมให้กับตลาด นอกนั้นยังไม่มีปัจจัยกำหนดทิศทางตลาดมากนัก ในช่วงโค้งสุดท้ายฤดูรายงานผลประกอบการที่มีทั้งบริษัทที่ออกมาดีกว่าคาด เสมอตัว หรือแย่กว่าคาด คละเคล้ากันไป ทั้งนี้ SET ปิดตลาดที่ 1494.29 จุด +8.57 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลัก พลังงานหนุนตลาด ปิดบวก +1.0% ส่วนแบงก์ และ ICT ทรงๆ อีกกลุ่มพาณิชย์ บวกโดดเด่น +2.4% ด้วยการนำของ CPALL จากกำไรดีกว่าคาด ด้านตลาดภูมิภาคส่วนใหญ่อยู่ในแดนบวก
กลยุทธ์ที่แนะนำ :ช่วงบ่าย: คาดรีบาวด์ขึ้นต่อ หลังช่วงเช้าขึ้นทดสอบแนวต้านด่านแรกที่ 1495 จุดแล้ว จุดหมายต่อไป คือการท้าทายระดับ 1500 จุดอีกครั้ง โดยมีแนวต้านระยะสั้นบริเวณดังกล่าวที่ 1505 จุด หากยืนได้จะเป็นสัญญาณที่ดีขึ้น ส่วนกรอบล่างในช่วงบ่ายใช้บริเวณ 1488-1490 จุด หากต่ำกว่า 1486 จุด ใช้เป็นสัญญาณลดพอร์ตสำหรับการเก็งกำไร กลยุทธ์ ซื้อเก็งกำไรต่อ ต่ำกว่า 1486 จุดให้ลดพอร์ต ทั้งนี้ หุ้นแนะนำตามสัญญาณเทคนิค ได้แก่ NYT (รับ 16.1 ต้าน 17.6 Cut 15.4) และ RICH (รับ 1.67 ต้าน 1.80 Cut 1.62)